**4ο ΦΥΛΛΑΔΙΟ (ΣΕΛ 84-97)**

**2.2. Αρχαϊκή εποχή (750‐480 π.Χ.)**

Χρονικά όρια:Από τα μέσα του 8ου αι. ως την α΄ εικοσαετία του 5ου αι. π.Χ.

Χαρακτηρισμός: Περίοδος προετοιμασίας∙ απαρχές της οικονομικής, πολιτικής και

πολιτιστικής εξέλιξης του ελληνικού κόσμου.

Χαρακτηριστικά (κατά χρονολογική σειρά):

1. Οργάνωση πόλεων – κρατών και ίδρυση αποικιών (Β΄ ελληνικός αποικισμός) για να

αντιμετωπιστεί η οικονομική και κοινωνική κρίση του τέλους της ομηρικής εποχής

(μέσα 8ου αι.).

2. Πνευματικές αναζητήσεις και διαμόρφωση του χαρακτήρα του αρχαίου πολιτισμού

(7ος και 6ος αι.).

3. Νικηφόροι αγώνες των Ελλήνων ενάντια στους «βαρβάρους» (Περσικοί Πόλεμοι) →

ενίσχυση της εθνικής συνείδησης και του θεσμού της πόλης – κράτους (αρχή 5ου αι).

**Η γένεση της πόλης – κράτους**

Ο όρος πόλης κράτος δηλώνει τόσο την έννοια του χώρου όσο και την οργανωμένη κοινότητα ανθρώπων κάτω από μια εξουσία

διοικητική οργάνωση →  εξουσία για όλους όσους υπάγονται στην πόλη ή/και στην

ευρύτερη περιοχή, με στόχο την αντιμετώπιση των κοινών προβλημάτων

Συστατικά στοιχεία της πόλης – κράτους:

1. (Γεωγραφικό συστατικό)  Ένας τειχισμένος χώρος, κέντρο άσκησης της εξουσίας, που ονομαζόταν **πόλις / το άστυ** + η ευρύτερη περιοχή, δηλ. καλλιεργήσιμες εκτάσεις  με μικρούς οικισμούς (κώμες), **η ύπαιθρος χώρα**

2.(Οργανωτικόσυστατικό) Α)Συμμετοχή των κατοίκων της πόλης  κράτους, δηλ. **των πολιτών**  στη διαχείριση των κοινών και στη λήψη των αποφάσεων άλλοτε περισσότεροι άλλοτε λιγότερο → συγκρότηση  ανάλογων **πολιτευμάτων** σε σχέση α) με τον τρόπο άσκησης της εξουσίας και β)τη συμμετοχή ή όχι των πολιτών

Β) Βασικές επιδιώξεις των πολιτών – προϋποθέσεις ύπαρξης για την πόλη – κράτος**α) η ελευθερία, β) η αυτονομία(**πολιτική)**και γ) η αυτάρκε**ια(οικονομική)

**Η κρίση του ομηρικού κόσμου. Χαρακτηριστικά:**

1.Προς τα τέλη του 9ου π.Χ Σταδιακή επιδείνωση των οικονομικών όρων / συνθηκών λόγω α) αύξησης του

πληθυσμού, β) περιορισμένων καλλιεργήσιμων εκτάσεων, γ) συγκέντρωσης της γης

σε λίγους, δ) απουσίας εργασιακής ειδίκευσης και ε) έλλειψης άλλων πόρων(εκτός της γης).

2.Περιορισμός της βασιλικής εξουσίας/δεν διέθετε στρατό  και αύξηση της δύναμης των ευγενών /που κατείχαν γη και  ήταν γνωστοί και με τα ονόματα αγαθοί, άριστοι ευπατρίδες, εσθλοί, ιππείς(καθώς ασκούνταν συνεχώς για να είναι ετοιμοπόλεμοι και έτρεφαν άλογα)

3. Ύπαρξη της πολυπληθούς τάξης των μικρών ή μεσαίων καλλιεργητών ή και

ακτημόνων (πλήθος, όχλος, κακοί). Στο πλαίσιο της πόλης – κράτους πολλοί από

αυτούς ασχολήθηκαν αργότερα με το εμπόριο, τη ναυτιλία ή τη βιοτεχνία και πλούτισαν αλλά δεν εξισώθηκαν ποτέ πολιτικά με τους ευγενείς .

4. Ανάπτυξη του θεσμού της δουλείας. Ιδεολογική στήριξη του θεσμού: ο πολίτης πρέπει να απαλλαγεί από το βάρος της εργασίας για να μπορεί να ασχοληθεί μόνο με τα κοινά. Πρακτικές πολλαπλασιασμού των δούλων: υποδούλωση λόγω χρεών προς τους ευγενείς  (Αθήνα) και κατακτητικοί πόλεμοι (Σπάρτη).

Η αντιμετώπιση της κρίσης: Τα οικονομικά προβλήματα δεν μπορούσαν να επιλυθούν με

το υπάρχον σύστημα της κλειστής αγροτικής οικονομίας. Οι λύσεις:

1. ανάπτυξη βιοτεχνίας και εμπορίου (Αθήνα)∙

2. κατακτητικοί πόλεμοι και εδαφική επέκταση  σε γειτονικές περιοχές (Σπάρτη, Άργος, Ήλιδα)∙

3. Ίδρυση αποικιών (Κόρινθος, Μέγαρα, Χαλκίδα, Μίλητος συνδύασαν και τα 2 προηγούμενα).

Τα απομονωμένα τμήματα του ελληνικού κόσμου (Αρκάδες, Αιτωλοί, Ακαρνάνες,

Ηπειρώτες, Μακεδόνες) διατήρησαν τη **φυλετική οργάνωση**.

**Ο δεύτερος ελληνικός αποικισμός (8ος – 6ος αι. π.Χ.)**

Ορισμός → Η αναγκαστική μετακίνηση ομάδας ανθρώπων, η εγκατάστασή τους σε άλλη

περιοχή και η δημιουργία νέας πόλης – κράτους.

Διαφορές από τον α΄ αποικισμό που είχε γίνει τον 11-9ο αιώνα  → α) Η επιχείρηση ήταν οργανωμένη από τη μητρόπολη μητέρα- πόλη  β) η νέα πόλη – κράτος ήταν αυτόνομη και αυτάρκης, γ) οι σχέσεις με τη μητρόπολη ήταν χαλαρές ως

ανύπαρκτες (σπάνια εχθρικές).

Αίτια δεύτερου ελληνικού αποικισμού

1. Η στενοχωρία (αύξηση πληθυσμού αλλά  περιορισμένες καλλιεργήσιμες εκτάσεις).

2. Η έλλειψη μετάλλων και λοιπών πρώτων υλών.

3. Η αναζήτηση νέων αγορών για προμήθεια αλλά και πώληση αγαθών.

4. Οι εσωτερικές πολιτικές κρίσεις, οι οποίες συνεπάγονταν την απομόνωση ομάδος

πολιτών.

5. Η συσσώρευση γνώσεων για τις θαλάσσιες οδούς και τις περιοχές εγκατάστασης.

6. Ο ριψοκίνδυνος χαρακτήρας των Ελλήνων όπως αντανακλάται στην Οδύσσεια.

Χαρακτηριστικά δεύτερου ελληνικού αποικισμού.

1. Εξάπλωση των Ελλήνων στα όρια του τότε γνωστού κόσμου (Μεσόγειος + Εύξεινος

Πόντος).

2. Περιορισμός της δραστηριότητας άλλων λαών (π.χ. των Φοινίκων).

3.Η επανασύνδεση των Ελλήνων με τη Μεσόγειο μέσω του β΄αποικισμού επέφερε σημαντικές επιπτώσεις στην οικονομία, την κοινωνία και την πολιτιστική εξέλιξη.

Α)Πολιτισμός → α) Οι άποικοι μετέφεραν τα στοιχεία του ελληνικού πολιτισμού

(θρησκευτικές πολιτιστικές αξίες)στις νέες τ ους πατρίδες, π.χ. η διάδοση της γραφής και ειδικά του χαλκιδικού αλφαβήτου στους

ιταλικούς λαούς το οποίο έγινε στη συνέχεια το πρότυπο του λατινικού αλφαβήτου  β) οι άποικοι αντάλλαξαν πολιτιστικά στοιχεία με τους γηγενείς πληθυσμούς (πολιτιστικοί πειραματισμοί)

Β)Οικονομία → α) Επέκταση της οικονομικής δραστηριότητας εκτός των ορίων των πόλεων

κρατών ∙ β) ανάπτυξη του δευτερογενούς και του τριτογενούς τομέα της οικονομίας

(μεταποίηση, εμπόριο και υπηρεσίες)  γ) εμπόριο με **κοπή και χρήση νομίσματος**, δηλ.

συναλλαγές με εμπορευματοχρηματικό χαρακτήρα.

Γ)Κοινωνία → Κοινωνικές συνέπειες λόγω οικονομικών μεταβολών: α) κρίση της

αριστοκρατικής κοινωνίας και εξουσίας λόγω ανάρρησης των πολιτών που πλούτισαν από

το εμπόριο ∙ β) αύξηση της δουλείας λόγω ανάγκης για περισσότερα και φτηνότερα

εργατικά χέρια (οι αργυρώνητοι δούλοι ως παράγοντας οικονομικής ανάπτυξης).

**Τα πολιτεύματα: Χαρακτηριστικά**

1. Η πόλη – κράτος ήταν ο βασικός θεσμός πολιτικής οργάνωσης.

2. Στο εσωτερικό της αναπτύχθηκαν ισχυρές κοινωνικές τάξεις, οι οποίες άσκησαν

Εξουσία/ άρα υπήρξαν κοινωνικοί ανταγωνισμοί και συγκρούσεις .

3. Σε κάθε πόλη – κράτος ήταν διαφορετική η εξέλιξη του πολιτεύματος.

4. **Θεωρητικά η εξέλιξη του πολιτεύματος ακολουθεί την εξής πορεία: α) βασιλεία →**

**β) αριστοκρατία →  γ) ολιγαρχία → δ) τυραννίδα → ε) δημοκρατία**.

**α) βασιλεία** → Παρακμή και πτώση της με την ίδρυση πόλεων ‐ κρατών∙ παρέμεινε

μόνο εκεί που διατηρήθηκε ο φυλετικός τρόπος οργάνωσης και όχι πόλεις –κράτη(π.χ. Ήπειρος, Μακεδονία).

**β) αριστοκρατία** → Η εξουσία στα χέρια των αρίστων (ευγενική καταγωγή + κατοχή

γης) η εγκαθίδρυση αριστοκρατικών πολιτευμάτων συνδέεται με τη συγκρότηση των

πόλεων – κρατών.

**γ) ολιγαρχία** → 1) Κρίση των αριστοκρατικών πολιτευμάτων επειδή α) ήρθαν στην

επιφάνεια νέες κοινωνικές τάξεις λόγω ανάπτυξης του εμπορίου και της βιοτεχνίας, β)

αυτές οι κοινωνικές τάξεις διεκδίκησαν μερίδιο στην εξουσία και γ) εμφανίστηκε το

καινούργιο στρατιωτικό σώμα **της οπλιτικής φάλαγγας**(σε αυτή ανήκαν όσοι πολίτες απέκτησαν την ιδιότητα του πολεμιστή καθώς είχαν την οικονομική ευχέρεια να εξοπλίζονται με δικά τους έξοδα)  διά του οποίου καλλιεργήθηκε η έννοια της ισότητας σε όλα τα επίπεδα.

 2) Όξυνση των κοινωνικών διαφορών και των συγκρούσεων μεταξύ ευγενών και

πλουσίων και πλήθους (τέλη του 7ου και αρχές του 6ου αι. π.Χ.).

 3) Αντιμετώπιση της κατάστασης με την κωδικοποίηση του άγραφου, εθιμικού

δικαίου, η οποία ανατέθηκε σε πρόσωπα κοινής αποδοχής από την τάξη των ευγενών

(**νομοθέτες / αισυμνήτες**: Λυκούργος, Δράκων, Σόλων στην Αθήνα, Πιττακός στη Μυτιλήνη, Ζάλευκος- Χαρώνδας στις αποικίες   4) Συνέπεια: Συμμετοχή στη διακυβέρνηση της πολιτείας ανάλογα με την

οικονομική κατάσταση των πολιτών, δηλ. με βάση το εισόδημα, άρα διεύρυνση της

πολιτικής βάσης → μεταβολή του πολιτεύματος από αριστοκρατικό σε ολιγαρχικό /

τιμοκρατικό(πχ η εκ τιμημάτων πολιτεία του Σόλωνα στην Αθήνα όπου το κριτήριο της διάκρισης των πολιτών ήταν το εισόδημα και όχι η καταγωγή δηλαδή το τίμημα).

**δ) τυραννίδα** → 1) Η ολιγαρχία δεν έδωσε λύση στα προβλήματα του πλήθους.

 2) Οι αντιθέσεις υποδαυλίστηκαν από συγκεκριμένα πρόσωπα (ευγενείς) που ήθελαν να

 επιβάλουν τη δική τους εξουσία.

 3) Τα πρόσωπα αυτά αναδείχτηκαν σε ηγέτες των κατώτερων κοινωνικών ομάδων, στην

εξουσία → εγκαθίδρυση τυραννίδος / τυραννικού καθεστώτος με «προσωπικό» χαρακτήρα

(Πολυκράτης / Σάμος, Περίανδρος / Κόρινθος, Θεαγένης / Μέγαρα, Πεισίστρατος / Αθήνα).

 4) Ορισμένοι τύραννοι φρόντισαν για την ανάπτυξη της πόλης τους

και για τη βελτίωση των συνθηκών ζωής των πολιτών.

 5) Οι περισσότεροι είχαν βίαιο τέλος (δολοφονήθηκαν).

**ε) δημοκρατία** → 1) Εμφανίζεται μετά τα τέλη του 6ου αι. π.Χ. και στις λιγότερες (όχι

στις περισσότερες) περιοχές, π.χ. στην Αθήνα, με τη μεταρρύθμιση του Κλεισθένη.

 2) Βασικό πολιτειακό όργανο γίνεται η συνέλευση όλων των

ενηλίκων κατοίκων που είχαν πολιτικά δικαιώματα, δηλ. η **εκκλησία του δήμου**.

 3) Καθιερώνονται τα δικαιώματα της **ισηγορία**ς (= κάθε πολίτης να εκφράζει ελεύθερα τη

 γνώμη του για τη διαχείριση των κοινών) και της ισονομίας (= κάθε πολίτης να συμμετέχει στη διαμόρφωση και την ψήφιση των νόμων).

Γενικά: Κάθε πόλη – κράτος παγίωσε ένα συγκεκριμένο σύστημα διακυβέρνησης, π.χ.

Σπάρτη (7ος – 2ος αι. π.Χ.) →  ολιγαρχικό πολίτευμα

Αθήνα (7ος – 6ος αι. π.Χ.) →  όλο το φάσμα των πολιτευμάτων μέχρι τη θεμελίωση της

δημοκρατίας.

**Πολιτισμός**

  Οι πρώτες πνευματικές και καλλιτεχνικές αναζητήσεις εντοπίζονται στην

Ιωνία, αλλά γρήγορα διαδίδονται και στον υπόλοιπο ελληνικό χώρο.

Ποίηση: Προσωπικό ύφος, εκφράζει βιώματα και συναισθήματα.

Πεζογραφία: Γεννιέται η φιλοσοφία (φυσικοί φιλόσοφοι) που επιχειρεί να εξηγήσει τη δημιουργία του κόσμου αλλά και να αφηγηθεί ήθη, έθιμα λαών, δημιουργώντας τα πρώτα δείγματα ιστορικής γραφής  (λογογράφοι, Ηρόδοτος).

Τέχνη: Μετά την πρώτη «ανατολίζουσα»Καλλιεργήθηκε η αρχιτεκτονική (**δωρικός -και ιωνικός** ρυθμός), η γλυπτική (**κούροι –κόρες**)

και η κεραμική τέχνη (**μελανόμορφος και ερυθρόμορφος ρυθμός).**

Θρησκεία: Έχουν αποκρυσταλλωθεί οι θρησκευτικές δοξασίες και ο τρόπος λατρείας κάθε θεού ∙ τα χαρακτηριστικά της μορφής κάθε θεού γίνονται κοινά για όλους

τους Έλληνες ∙ ορισμένα ιερά αποκτούν πανελλήνιο χαρακτήρα

**Οι περσικοί πόλεμοι**

 Κατά την α΄ εικοσαετία του 5ου αι. π.Χ. οι Έλληνες αντιμετωπίζουν επιτυχώς τον περσικό επεκτατισμό.

Αφορμή →  Η ατυχής ιωνική επανάσταση (499‐494 π.Χ.) καθώς οι Έλληνες της Ιωνίας ήταν υποτελείς στους Πέρσες

Α΄ απόπειρα περσικής επέκτασης στον ελλαδικό χώρο →  Ολοκληρωτική καταστροφή  του περσικού στόλου στον Άθω  όμως έγινε υποταγή της Θράκης και της Μακεδονίας.

Α΄ οργανωμένη περσική εκστρατεία → Ναυτική επιχείρηση, με στόχο την

των Αθηναίων και των Ερετριέων για τη βοήθεια προς τους Ίωνες .Στο **Μαραθώνα**

δόθηκε τέλος καθώς νίκησαν οι Αθηναίοι και οι Πλαταιείς  (490 π.Χ., Μιλτιάδης).

Β΄ οργανωμένη περσική εκστρατεία →  Τεράστιες χερσαίες και ναυτικές δυνάμεις υπό το Ξέρξη με στόχο την κατάκτηση ολόκληρου του ελλαδικού χώρου .

ΟΙ ελληνικές πόλεις στο **συνέδριο της Κορίνθου /481 π Χ** αποφάσισαν κοινή αμυντική συμμαχία κατά των Περσών ώστε να αντιμετωπίσουν τον κοινό κίνδυνο.  Μετά από τη σειρά των γνωστών συγκρούσεων :

**Θερμοπύλες (Λεωνίδας), Αρτεμίσιο, Σαλαμίνα (Θεμιστοκλής),**

**Πλαταιές (Παυσανίας), Μυκάλη  οι Πέρσες εγκαταλείπουν με τα υπολείμματα του στρατού τους τον ελλαδικό χώρο (480-479π. Χ)**

Ταυτόχρονα →  Οι Έλληνες αναχαιτίζουν τους Καρχηδόνιους στη Σικελία (μάχη της Ιμέρας 480π.Χ)

Σημασία των περσικών πολέμων.

1. Σύγκρουση όχι μόνο δύο αντιπάλων, αλλά δύο διαφορετικών τρόπων ζωής, δύο

συστημάτων αξιών, δύο πολιτισμών.

2. Προβολή του δυναμισμού της πόλης – κράτους ως προς τον οργανωτικό τομέα.

3. (Το σημαντικότερο): Δημιουργία κοινής εθνικής συνείδησης και κοινής ιστορικής

μνήμης όλων των Ελλήνων ∙ οι περσικοί πόλεμοι ήταν οι πρώτοι ελληνικοί  εθνικοί πόλεμοι